[Мога ли да преместя e-mail съобщенията си от предишния ми хостинг доставчик при вас?](#)
Ако предишния Ви хост използва cPanel, можете да използвате специално разработения от нас [cPanel мигратор](https://www.icdsoft.com/bg/kb/view/cpanel_4) (наличен в Контролния панел), за да преместите всичките си пощенски кутии и прилежащи към тях съобщения от cPanel архив.

Алтернативен вариант е да изискате от предишния Ви хост архив на Вашите съобщения в Maildir формат и да ни ги предоставите. Ние, от своя страна, ще се опитаме да ги импортираме в нашата система. 



Друга възможност е да преместите съобщенията между двата сървъра ръчно, използвайки IMAP. За целта трябва да използвате мейл програма от типа на Thunderbird, като я конфигурирате да се свързва чрез протокола IMAP към пощенската кутия на стария сървър и към кутията при нас. След това бихте могли да премествате съобщенията между двете кутии с просто влачене с мишката. Инструкции как да конфигурирате различни мейл програми да се свържат с нашата услуга, има в нашата [техническа документация](https://www.icdsoft.com/bg/kb/konfigurirane_na_e_mail_programa_outlook_thunderbird_mail_i_dr). 

